**Paz Vega** (šp. *Paz Vega*) je španska glumica koja je rođena 2. januara 1976. godine u Sevilji (Andaluzija, Španija).

Biografija
----------

Rođena kao **Paz Kampos Trigo** (šp. *Paz Campos Trigo*) u Sevilji (Andaluzija, Španija). Pošto je sa 15 godina učestvovala u predstavi Federika Garsije Lorke Kuća Bernarde Albe (šp. *La casa de Bernarda Alba*), bila je ubeđena da će se baviti glumom. Sa 16 godina upisuje glumačku školu **Andaluzijski pozorišni centar** (šp. *Centro Andaluz de Teatro*). U toj školi je provela dve godine, a kasnije još dve u školi za medijske studije. Kasnije se seli u Madrid da bi radila kao glumica, nadajući se da će joj neko ponuditi posao.

Svoj debi na televiziji beleži u španskoj TV seriji **Kakav lik, moj otac** (engl. ) u kojoj je igrala igračicu rumbe El Fari (šp. *El Fary*). Kasnije je igrala u još dve TV serije Više nego prijatelji (šp. *Más que amigos*) (1997) i **Drugari** (šp. *Compañeros*)(1997). Iste godine takođe je dobila manju ulogu u filmu **Preživeću** (šp. *Sobreviviré*) u kome je glumila sa Emom Suarez i Huanom Dijegom Botom. Slavu je stekla sa TV serijom **Sedam života** (šp. *Siete Vidas*) u kojoj je igrala andaluzijsku devojku Lauru. Serija je emitovana na kanalu Tele 5 (šp. *Telecinco*), a završena je 12. aprila 2006. godine bez Vege u njoj.

Nakon uspeha u seriji **Sedam života**, Mateo Hil joj je ponudio ulogu u filmu **Niko nikog ne poznaje** (šp. *Nadie conoce a nadie*). Posle toga dobija provokativnu ulogu u filmu Lusija i seks (šp. *Lucía y el sexo*). U toku snimanja ovog filma napušta TV seriju **Sedam života**. Za Lusiju i seks dobila je nagradu Goja kao najbolja glumica početnik. Posle igra u filmovima kao što su: Pričaj sa njom (šp. *Hable con ella*), Druga strana kreveta (šp. *El otro lado de la cama*) i Spengliš (engl. ) u kome igra zajedno sa poznatim glumcem Adamom Sandlerom.

Prvatni život
-------------

Udata je za Orsona Salazara sa kojim ima jedno dete rođeno 2. maja 2007. godine.

Nagrade
-------

Dobila je nagradu Goja za najbolju glumicu početnika za ulogu u filmu Lusija i seks.

Zanimljivosti
-------------

* Decembra 2004. godine debitovala je u Holivudu u filmu Spangliš.
* Svoje prezime Vega je uzela od svoje bake.
* Rođena je istog datuma kao poznati glumci: Kejt Bosvort, Kjuba Guding Mlađi i Tija Karere.
* Visoka je 173 cm (5' 8").
* Igrala je Svetu Terezu Avilsku u biografskom filmu Tereza: Telo Hristovo (2007), režisera Raja Lorige

Filmografija
------------

| **God.** | **Srpski naziv** | **Originalni naziv** | **Režiser** | **Uloga** |
| --- | --- | --- | --- | --- |
| 2007 | Zatamnjenje | *Fade to black* | Oliver Parker |  |
| 2007 | Tereza: Telo Hristovo | *Teresa: el cuerpo de Cristo* | Raj Loriga | *Sveta Tereza de Hesus* |
| 2007 |  | *Le Mas des alouettes* | Paolo Tavijani | *Nunik* |
| 2006 |  | *10 Items or Less* | Bred Silberling | *Skarlet* |
| 2006 | Bordžije | *Los Borgia* | Antonio Ernandez | *Katarina Sforca* |
| 2005 | Sobarica iz Meksika | *Spanglish* | Džejms L. Bruks | *Flor* |
| 2004 | Reci "da" | *Di que sí* | Huan Kalvo | *Estela Kuevas* |
| 2003 | Karmen | *Carmen* | Visente Aranda | *Karmen* |
| 2002 |  | *Novo* | Žan Pjer Limozin | *Izabel* |
| 2002 | Druga strana kreveta | *El otro lado de la cama* | Emilio Martinez Lazaro | *Sonja* |
| 2002 | Pričaj sa njom | *Hable con ella* | Pedro Almodovar | *Amparo* |
| 2001 | Lusija i seks | *Lucía y el sexo* | Hulio Medem | *Lusija* |
| 2001 | Samo moja | *Sólo mía* | Havijer Balager | *Anđela* |
| 2000 | Momak na vratima | *El chico en la puerta* (kratkometražni film) |  |  |
| 2000 | Preživeću | *Sobreviviré* | Alfonso Albasete | *stjuardesa'* |
| 2000 | Niko nikog ne poznaje | *Nadie conoce a nadie* | Mateo Hil | *Arijadna* |
| 1999 |  | *Zapping* | Huan Manuel Čumilja | *Elvira* |
| 1998 | Oprosti, oprosti | *Perdón, perdón* | Manuel Rios San Martin | *Marija* |
| 1996 | Van bašte | *Más allá del jardín* | Pedro Olea |  |

### Poznati glumci sa kojima je sarađivala

* Kristofer Voken (Fade to Black)
* Morgan Friman (10 Items or Less)
* Adam Sandler (Spengliš)
* Tea Lioni (Spengliš)

Vanjske veze
------------

***Paz Vega*** na Wikimedijinoj ostavi

* Paz Vega na sajtu IMDb
* Zvanični internet sajt Arhivirano 2011-04-29 na Wayback Machine-u
* Paz Vega Arhivirano 2007-04-30 na Wayback Machine-u - Askmen.com
* Paz Vega Arhivirano 2007-03-17 na Wayback Machine-u - Spanish Commercial
* Paz Vega intervju za SNN, januara 2007